**ÚSPEŠNÝ REPREZENTANT MIMOŠKOLSKÝCH AKTIVÍT**



***„Never stop dreaming“***– je mottom tohto úspešného útočníka za klub HKM Zvolen pre Dorast (kategóriu U 18) a Juniorku (U20), ktorý už v prvom februárovom týždni tohto roku absolvuje hokejový turnaj vo Švajčiarsku.

Predstavujeme vám **MAREKA MOLNÁRA**(15r.), študenta prvého ročníka našej ***„Súkromnej strednej odbornej školy podnikania vo Zvolene“***.

Spolužiaci, študenti a celý pedagogický a riadiaci tím sú hrdí, že môžu mať na

„pôde školy“ výnimočného a usilovného pracanta nielen na ľade, ale aj v škole. Pravidelný režim, každodenné tréningy, vytvrvalosť a šikovnosť jeho začínajúcej kariéry sú výsledkom

**24 –roch gólov a 15-tich asistencií**, čo sa považuje za veľmi úspešené čísla v hokeji.

Už **ako 4- ročný** stúpil na ľadovú plochu a odvtedy sústavne na sebe pracuje.

I keď mu tréningy zaberú väčšinu jeho voľného času, snaží sa dodržiavať povinnú školskú dochádzku, nevymeškávať, pravidelne a svedomite sa pripravovať na vyučovací proces v škole. Priznal sa nám, že predmety matematicko - ekonomické charakteru sú mu bližšie, no zároveň by mal popracovať na cudzích jazykoch, ktoré sú jeho slabšou stránkou. Uvedomuje si, že znalosť jazykov je nevyhnutnosťou medzinárodnej komunikácie i športových stretnutí.



**KTO JE JEHO VZOROM?**

Sú nimi viacerí úspešní hokejoví hráči: Wayne Gretzsky pre jeho prehľad a prihrávky, Mc David pre jeho rýchlosť a výnimočnosť a Zdeno Chára pre jeho tímovosť, usilovnosť, vytrvalosť, množstvo vynaloženej driny - hráč srdcom, silná osobnosť,

*„najslabší sa stal najlepším“* (sa hovorí).

**Skutočne veľkým vzorom**, **oporou a podporou** mu však je jeho rodina, ktorá je jeho „strážny anjel“. Je jeho základom života. Celej rodine venuje každý jeden gól v zápase.

**Želáme Ti Marek** ešte mnoho úspešných gólov, asistencií, úspechov v škole, nech Ti vydrží tvoje úsilie, zanietenosť a bojovnosť v športe i v osobnom živote.